Vážení záujemcovia, s ohľadom na prijaté otázky Vám zasielame vysvetlenie:

**Prijaté otázky:**

*prosím o upresnenie niektorých položiek vo vyhlásenej súťaži.*

*Máte prosím k dispozícií vzorky/fotografie/dáta jednotlivých tlačovín ? Konkrétne nás zaujímajú:*

*- nitované tlačoviny*

*- 23. Tlačovina - leták mobilná aplikácia – výseková forma*

*- 28. Tlačovina – Grid – výsek/perforácia*

*Bod B - Direct mail – tlač a distribúcia neadresných obálkovaných zásielok do domácností (1x ročne) – ide o celoslovenskú distribúciu ? Ktorej tlačoviny sa to týka – veľkosť, gramáž ?*

*Bod C - Schránkovanie – tlač a distribúcia propagačných letákov do schránok domácností (1x ročne) – ide o celoslovenskú distribúciu ? Ktorej tlačoviny sa to týka – veľkosť, gramáž ?*

**Odpovede na otázky:**

Tento postup je založenie Dynamického nákupného systému (ďalej len "DNS") podľa § 58 a nasl. zákona č. 343/2015 Z.z. o verejnom obstarávaní. Nejde o postup zadávania zákazky, iba o akýsi "kvalifikačný" systém, do ktorého môžete podať žiadosť o účasť. Viac informácií nájdete v súťažných podkladoch, ale aj v samotnom oznámení o vyhlásení VO. V rámci tohto dynamického nákupného systému budú následne zadávané jednotlivé zákazky, a to spôsobom zaslania výzvy na predloženie ponuky zúčastneným, "zakvalifikovaným" záujemcom, vždy podľa aktuálnych potrieb a požiadaviek obstarávateľskej organizácie.

Z uvedeného dôvodu nie je možné aktuálne odpovedať na Vaše otázky o konkrétnych tlačovinách, gramáži a distribúcii. V súčasnosti sa tieto konkrétne dopyty iba pripravujú a budú spustené po zavedení DNS.